als_Latn dik_Latn ron_Latn
Pas takimeve intensive, Partia Demokratike ka arritur një marrëveshje për zgjedhjet e 25 qershorit edhe me aleatin e saj të vjetër Partinë Republikane për tu futur në zgjedhje nën siglën e PD dhe pse Mediu është regjistruar në KQZ.
Burime bëjnë me dije se është dakordësuar që në listat e PD të futen dy deputetë të PR dhe pse nuk dihet ende se në cilat qarqe.
Mediu dhe Basha pa marrëveshje: Takimi më pozitiv se ai i drekës
Kreu i Partisë Demokratike, Lulzim Basha, ka pritur në të dytin takim rradhazi aleatin e tij Fatmir Mediu në përpjekje për të arritur një marrëveshje për futjen në zgjedhjet e 25 qershorit.
Pas takimit të pasdites, Mediu tha se diskutimet PR-PD vazhdojnë dhe se ende nuk ka një rezultat konkret. Por Mediu ishte optimist kur tha se takimi me Bashën ishte më pozitiv se ai i drekës.
Basha e Mediu ndahen pa marrëveshje
Ka përfunduar pa marrëveshje takimi i kryetarit të PD-së, Lulzim Basha dhe kreun e Partisë Republikane Fatmir Mediu
Takimi i nisur reth orës 15:00 në selinë e PD-së u mbyll rreth orës 15: 40 minuta.
“S’ka marrëveshje” mësohet t’i ketë thënë kreu i PR-së, Fatmir Mediu, gazetarit të Ora News, Everest Dedaj menjëherë pasi ka dalë nga selia e PD-së.
PD e PR regjistrohen ne KQZ- Ndërkohë sot Komisioni Qendror i Zgjedhjeve miratoi me 7 vota vendimin për regjistrimin e Partisë Demokratike por dhe të Partisë Republikane si subjekte zgjedhore për zgjedhjet e 25 qershorit.
Vendimi i PR-së për tu regjistruar si subjekt zgjedhor më vete u mësua mëngjesin e sot dhe erdhi pas mosarritjes së marrëveshjes politike me PD” Burime brenda kësaj partie informuan mëngjesin e sotëm se “PR ka dalë e pakënaqur nga negociatat politike me PD”
Ende nuk është arritur marrëveshja as me PAA e Agron Dukës dhe as PBDNJ-në e Vangjel Dules.
Nderkohe dje Basha arriti marrëveshje me PDK, dhe LZHK, krerët e të cilave janë renditur në listat fituese të Partisë Demokratike. Kreu i Partisë Demokristiane Nard Ndoka garon në qarkun e Shkodrës, kryetari i PBDNJ-së Vangjel Dule në Vlorë dhe Dashamir Shehit në Tiranë.
Zgjedhjet ne Kavaje- Gjithashtu, KQZ regjistroi sot Partine Demokratike dhe Lëvizjen Socialiste për Integrim si subjekte zgjedhor për zgjedhjet e pjesshme për kryetar bashkie në Kavajë, qe po ashtu mbahen me 25 qershor.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn